section_heading: Radnja
paragraph_text: Na Jackovo iznenađenje, Strvinari su zapravo ljudi, članovi pokreta otpora kojeg predvodi Malcolm Beech (Morgan Freeman). Malcolm otkriva Jacku i Victoriji da su njih dvoje astronauti koji su poslani na istraživačku misiju na planet Titan 2017. godine skupa s grupom znanstvenika koja uključuje i Jackovu suprugu Juliju. Tijekom putovanja pronašli su Tet, drevnu izvanzemaljsku umjetnu inteligenciju. Njihov brod je povučen prema objektu, a prije nego uđu u njega Jack uspije izbaciti ostatak posade u orbitu natrag prema Zemlji i na taj način ih spasi. Jack i Victoria nađu se kao zarobljenici objekta Tet koji uskoro kreira vojsku klonova koristeći Jackov oblik s kojom napravi invaziju na planet; nakon rata kataklizmičnih proporcija, ostatak ljudskih snaga sveden je na Malcolma i njegovu skupinu koje objekt uz pomoć dronova (koje održavaju klonovi kojima je ispran mozak) pokušava istrijebiti u isto vrijeme cijedeći Zemljine izvore sa svojim velikim mašinama.